钦定古今图书集成/明伦汇编/人事典/第108卷 > 《仪礼》 > 《聘礼》
## 钦定古今图书集成/明伦汇编/人事典/第108卷 > 《仪礼》 > 《聘礼》

卿馆于大夫，大夫馆于士，士馆于工商。管人为客，三
日具沐，五日具浴。

〈注〉馆者必于庙，不馆于敌者之庙，为大尊也。《管人》，掌客馆者也。

飧，不致宾，不拜，沐浴而食之。

〈注〉饔饩以束帛致之，草次，馔飧具轻，不以束帛致宾，无拜受之文。“沐浴自洁清”，尊主国君赐也。